ປ. ໂອບາມາ ຮຽກຮ້ອງ ໃຫ້ມຽນມາ ປະຕິຮູບ ໄວຂຶ້ນຕື່ມ
ປະທານາທິບໍດີ ບາຣັກ ໂອບາມາ ຮຽກຮ້ອງໃຫ້ ມຽນມາ ທຳການປະຕິຮູບ ໄປສູ່ປະຊາທິປະໄຕ ໄວຂຶ້ນຕື່ມ ​ເພາະ​ຍັງ​ມີ​ບາງ​ດ້ານ ຊັກ​ຊ້າ​ຫຼ້າ​ຫຼັງ​ຢູ່.
ປະທານາທິບໍດີບາຣັກ ໂອບາມາ ໄດ້ຍົກເອົາບັນຫາທີ່ເປັນສ້ຽນ ໜາມຂຶ້ນມາໂອ້ລົມ ໃນຂະນະທີ່ທ່ານພົບປະກັບ ພວກຜູ້ນຳລັດ ຖະບານ ແລະຝ່າຍຄ້ານຂອງມຽນ ລະຫວ່າງການໄປຢ້ຽມຢາມ ປະເທດດັ່ງກ່າວ ເປັນຄັ້ງທີສອງ ທ່ານໂອບາມາ ເລີ້ມການຢ້ຽມ ຢາມຂອງທ່ານ ໂດຍເຂົ້າຮ່ວມກອງປະຊຸມສຸດຍອດຂອງສະມາ ຄົມບັນດາປະຊາຊາດໃນເຂດເອເຊຍຕາເວັນອອກສຽງໃຕ້ຫຼືອາ ຊ່ຽນຊຶ່ງມຽນມາເປັນເຈົ້າພາບໃນປີນີ້ Luis Ramirez ຜູ້ສື່ຂ່າວ ຂອງວີໂອເອ ປະຈຳທຳນຽບຂາວທີ່ເດີນທາງໄປກັບປະທານາທິ ບໍດີມີລາຍງານກ່ຽວກັບເລື່ອງນີ້ຈາກນະຄອນຫຼວງເນປີດໍ ດັ່ງໄພ ສານຈະນຳເອົາລາຍລະອຽດ ມາສະເໜີທ່ານໃນອັນດັບຕໍ່ໄປ ການຮ້ອງເພງແລະຟ້ອນສະແດງພ້ອມທັງງານລ້ຽງອາຫານຄ່ຳ ຕ້ອນຮັບບັນດາປະມຸກ ຂອງປະເທດຕ່າງໆ ຢູ່ຫໍປະຊຸມໃໝ່ ທີ່ສວຍງາມ ແມ່ນສະແດງໃຫ້ ເຫັນວ່າ ມຽນມາໄດ້ກ້າວມາໄກປານໃດແລ້ວ ນັບຕັ້ງແຕ່ໄດ້ໂຜ່ໂຕອອກມາຈາກການປົກ ຄອງແລະການໂດດດ່ຽວຂອງນາໆຊາດ ເປັນເວລາຫຼາຍໆທົດສະວັດ ປະທານາທິບໍດີໂອບາມາ ໄດ້ກ່າວຊົມເຊີຍມຽນມາ ແລະຜູ້ນຳຂອງປະເທດ ຄືປະທານາທິ ບໍດີ ເທນ ເຊນ ທີ່ໄດ້ເປັນເຈົ້າພາບຈັດກອງປະຊຸມສຸດຍອດໃນຄັ້ງນີ້ ທ່ານໂອບາມາ ເວົ້າວ່າ ແຕ່ຫລັງຈາກເຂົ້າຮ່ວມກອງປະຊຸມ ການຮ່ວມມືພູມີພາກແລ້ວ ທ່ານໂບບາມາກໍໄດ້ໂອ້ລົມ ແບບເປັນລ້ຳເປັນສັນຫຼາຍຂຶ້ນກ່ຽວກັບແຜນການຂອງທ່ານ ນັ້ນກໍຄືການຊຸກຍູ້ໃຫ້ມີການ ປະຕິຮູບທາງດ້ານການເມືອງ ຢູ່ໃນມຽນມາ ທີ່ທ່ານກ່າວວ່າ ບໍ່ໄວພໍດັ່ງທີ່ຫລາຍໆຄົນຄາດ ຫວັງໄວ້ເມື່ອສີ່ປີກ່ອນ ເວລາປະເທດດັ່ງກ່າວ ເລີ້ມການປ່ຽນແປງ ຈາກການປົກຄອງເປັນ ເວລາຫລາຍທົດສະວັດຂອງພວກທະຫານ ໃນການໃຫ້ສຳພາດແກ່ວາລະສານສະບັບນຶ່ງຂອງມຽນມານັ້ນປະທານາທິບໍດີເວົ້າວ່າ ໃນ ໄລຍະສອງປີ ນັບຕັ້ງແຕ່ທ່ານໄດ້ໄປຢ້ຽມມຽນມາເທື່ອທຳອິດ ເມື່ອປີ 2012 ນັ້ນ ທ່ານໄດ້ ເຫັນຄວາມກ້າວໜ້າ ທີ່ຮວມທັງ ການປະຕິຮູບເສດຖະກິດ ການປ່ອຍພວກນັກໂທດການ ເມືອງແລະການເລີ້ມຕົ້ນຂະບວນການປະຕິຮູບລັດຖະທຳມະນູນ ແຕ່ທ່ານໂອບາມາກໍເວົ້າວ່າ ໃນຂະນະດຽວກັນ ກໍມີການຖອຍຫຼັງ ຢູ່ໃນບາງດ້ານ ອະດີດ ພວກນັກໂທດການເມືອງ ຍັງສືບຕໍ່ຖືກຈຳກັດຮັດແຄບ ໃນຂະນະທີ່ພວກນັກຂ່າວ ຍັງປະ ເຊີນກັບການຖືກສັງຫານ ຖືກຈັບກຸມຄຸມຂັງ ແລະຖືກຮາວີລົບກວນ ດ້ານນຶ່ງທີ່ມີຄວາມກັງວົນເປັນພິເສດສຳຫລັບຜູ້ນຳຂອງສະຫະລັດ ກໍຄືສະພາບຂອງພວກ ມຸສລິມໂຣຮິງຢາຊຶ່ງເປັນຊົນກຸ່ມນ້ອຍທີ່ມີຫຼາຍກວ່ານຶ່ງລ້ານຄົນສ່ວນໃຫຍ່ແລ້ວແມ່ນບໍ່ທັນ ໄດ້ຮັບສັນຊາດມຽນມາເທື່ອ ຫຼາຍໆພັນຄົນໄດ້ຖືກບັງຄັບໃຫ້ໄປຢູ່ຕາມສູນຕ່າງໆຫຼັງຈາກ ໄດ້ເກີດການປະທະກັນກັບຊາວພຸດ ທີ່ລັດ Rakhine ເມື່ອປີ 2012 ບັນຫາເລື່ອງສັນຊາດຂອງຊາວໂຣຮິງຢາແມ່ນເປັນເລື່ອງທີ່ມີຄວາມສຳຄັນແລະອ່ອນໄຫວ ທາງດ້ານການເມືອງໃນມຽນມາ ເຖິງປານນັ້ນກໍດີ ປະທານາທິບໍດີສະຫະລັດກໍມີແຜນການ ທີ່ຈະຍົກເອົາເລື່ອງນີ້ຂຶ້ນມາໂອ້ລົມກັນໃນລະຫວ່າງການພົບປະກັບພວກຜູ້ນຳລັດຖະບານ ແລະຝ່າຍຄ້ານ ຮວມທັງທ່ານນາງອອງຊານ ຊູຈີ ຜູ້ທີ່ມີຊື່ສຽງ ທີ່ທ່ານໂອບາມາມີແຜນການ ທີ່ຈະພົບປະຢູ່ນະຄອນຢ່າງກຸ້ງໃນວັນສຸກມື້ນີ້ ແລະທ່ານນາງໄດ້ຖືກຕິຕຽນ ຍ້ອນບໍ່ເອົາທ່າ ທີກ່ຽວກັບບັນຫາດັ່ງກ່າວ ທ່ານ Ben Rhodes ຮອງທີ່ປຶກສາທາງດ້ານຄວາມໝັ້ນຄົງແຫ່ງຊາດຂອງປະທານາທິບໍດີ ກ່າວຕໍ່ພວກນັກຂ່າວທີ່ມຽນມາວ່າ ການປ່ຽນແປງ ໄປສູ່ການປົກຄອງແບບປະຊາທິປະໄຕ ທີ່ມີສະຖຽນລະພາບ ແມ່ນເປັນໄປບໍ່ໄດ້ ໂດຍປາດສະຈາກ ການແກ້ໄຂບັນຫາຊາວໂຣຮິງ ຢາ ທ່ານ Rhodes ເວົ້າວ່າ ຫຼັງຈາກພົບປະກັບທ່ານນາງອອງຊານ ຊູຈີ ໃນວັນສຸກມື້ນີ້ແລ້ວ ປະທານາທິບໍດີໂອບາມາ ກໍຈະມຸ້ງໜ້າ ໄປນະຄອນ Brisbane ປະເທດອອສເຕຣເລຍ ເພື່ອເຂົ້າຮ່ວມ ກອງປະຊຸມ ສຸດຍອດຂອງກຸ່ມຈີ 20 ບ່ອນທີ່ມີທ່າທາງວ່າເລື່ອງຢູເຄຣນຈະຄອບງຳການສົນທະນາຫາ ລືກັນຢູ່ຂ້າງນອກຂອງກອງປະຊຸມ ພວກຜູ້ຊ່ອຍຂອງປະທານາທິບໍດີີໂອບາມາຄາດວ່າ ຈະຈັດການພົບປະເຈລະຈາກັບພວກ ຜູ້ນຳຢູໂຣບ ຫຼັງຈາກມີຫລັກຖານ ທີ່ສະແດງໃຫ້ເຫັນ ໃນອາທິດນີ້ວ່າ ຣັດເຊຍ ຍັງສືບຕໍ່ສົ່ງ ອາວຸດຍຸດໂທປະກອນແລະທະຫານ ຂ້າມຊາຍແດນເຂົ້າໄປໃນຢູເຄຣນ ຮວມຢູ່ໃນບັນດາຜູ້ນຳ ທີ່ໄປຮ່ວມກອງປະຊຸມສຸດຍອດ ຂອງກຸ່ມຈີ 20 ກໍມີປະທານາທິບໍດີ ຣັດເຊຍ ທ່ານ Vladimir Putin ນຳດ້ວຍ